A BIZOTTSÁG 930/2005/EK RENDELETE
(2005. június 6.)
a meghatározott textiltermékek harmadik országokból történő behozatalának közös szabályairól szóló 3030/93/EGK tanácsi rendelet I., II., III., V., VII. és VIII. mellékletének módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a meghatározott textiltermékek harmadik országokból történő behozatalának közös szabályairól szóló, 1993. október 12-i 3030/93/EGK tanácsi rendeletre (1) és különösen annak 19. cikkére,
mivel:
(1)
A harmadik országokból származó textiltermékek behozatalára vonatkozó közös szabályokat frissíteni kell a legutóbbi fejlemények figyelembevétele céljából.
(2)
A Tanács a 2005/272/EK határozattal (2) jóváhagyta a textiltermékek kereskedelméről szóló megállapodás megkötését az Európai Közösség és a Szerb Köztársaság között.
(3)
A Tanács a 2005/244/EK határozattal (3) jóváhagyta a piacra jutásról szóló megállapodás megkötését a Vietnami Szocialista Köztársaság kormánya és az Európai Közösség között. E megállapodás 1. cikkének értelmében felfüggesztik a Vietnamra vonatkozó meglévő kontingenseket; ebből következően a textiltermékekkel kapcsolatos valamennyi kategória esetében fel kell függeszteni a kettős ellenőrzést is.
(4)
A 2658/87/EGK tanácsi rendelet (4) alapján az 1810/2004/EK bizottsági rendelettel (5) módosításokat hajtottak végre a Kombinált Nómenklatúra tekintetében, amelyek 2005. január 1-jétől alkalmazandók. A módosítások a 3030/93/EGK rendelet I. mellékletében szereplő bizonyos kódokat is érintenek.
(5)
A 3030/93/EGK rendeletet ezért ennek megfelelően módosítani kell.
(6)
Az e rendeletben előírt intézkedések összhangban vannak a 3030/93/EGK rendelet 17. cikkével létrehozott, a textiltermékekkel foglalkozó bizottság véleményével,
ELFOGADTA EZT A RENDELETET:
1. cikk
A 3030/93/EGK rendelet I., II., III., V., VII. és VIII. melléklete az e rendelet mellékletében meghatározottak szerint módosul.
2. cikk
Ez a rendelet az Európai Unió Hivatalos Lapjában való kihirdetésétől számított hetedik napon lép hatályba.
A Szerb Köztársaságra vonatkozó rendelkezéseket 2005. július 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. június 6-án.